Prienų rajono savivaldybės tarybai

**SPRENDIMO ,,DĖL NUOMOS MOKESČIO UŽ VALSTYBINĘ ŽEMĘ TARIFŲ IR LENGVATŲ NUSTATYMO“ PROJEKTO AIŠKINAMASIS RAŠTAS**

2020-08-17

 Lietuvos Respublikos Vyriausybės 2002 m. lapkričio 19 d. nutarimo Nr. 1798 ,,Dėl nuomos mokesčio už valstybinę žemę“ 1.3, 1.4 ir 1.8 papunkčiuose ir Lietuvos Respublikos Vyriausybės 2003 m. lapkričio 10 d. nutarimo Nr. 1387 ,,Dėl žemės nuomos mokesčio už valstybinės žemės sklypų naudojimą“ 2, 3 ir 5 punktuose numatyta, kad, nuomojant ar naudojant valstybinę žemę be aukciono, nuomos mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės; konkretų nuomos mokesčio už valstybinę žemę, išnuomotą be aukciono, tarifą nustato savivaldybės, kurios teritorijoje yra nuomojama ar naudojama valstybinė žemė, taryba, apie tai informuojamas valstybinės žemės nuomotojas ar naudotojas. Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti.

Žemės nuomos mokestis skaičiuojamas pagal Nacionalinės žemės tarnybos prie Žemės ūkio ministerijos Prienų ir Birštono skyriaus pateiktus duomenis. Tarifai palikti tokie patys kaip ir 2019 metais. Lengvatos taikomos tik žemės ūkio paskirties žemei ir namų valdos žemei. Taip pat neapmokestinami mokesčių mokėtojai, kurių žemės nuomos mokestis neviršija dviejų eurų.

Vadovaujantis minėtomis nuostatomis parengtas ir teikiamas svarstyti sprendimo projektas dėl nuomos mokesčio už valstybinę žemę tarifų ir lengvatų nustatymo.

Finansų skyriaus vedėja Jurgita Čerkauskienė